He Moolelo no Kawelo. 



MOKUNA I. 



Ka Hanau ana a me ka Wa Koliuliu o ko Kawelo Noho ana. — Kona Hele ana 

 I Oahu a me ka Loaa ana o ka Hanoiiano Malaila. . 



OMAIHUNA ka makuakane, o Malaiakalani ka inakuahine, o Hananianlii i Kauai 

 ka aina hanau o Kawelo. Elinia ka nui o ko Kawelo mau hanauna ; o ka mua, 

 o Kawelomahamahaia ; o kona muli, o Kaweloleikoo ; he mau keiki kane laua, 

 mahope hanau o Kaenakuokalani, he wahine ia. O kona niuli mai o Kaweloleimakua, 

 a o kona nuili iho o Kamalama, o ka mea nona keia moolelo o Kaweloleimakua, oia o 

 Kawelo. 



O na makua o Malaiakalani, he mau mea akamai laua i ka haha a me ka nana 

 i ka wa uuku o ke keiki, aole e nalo ia laua ke ano a me ka hana a ke keiki ke nui ae, 

 ke koa a me ka ikaika, ke keiki ku i ka moku. Pela ka hana a ua mau makua 

 nei, i na kaikuaana o Kawelo. a hiki ia Kawelo, haha no laua a hai aku i kona ano a me 

 kana hana, i na makua o Kawelo : "E, auhea olua, o keia keiki a olua, he keiki koa, 

 he keiki ikaika, he keiki e ku ana i ka moku." Nolaila lawe ae la laua ia Kawelo a 

 hanai iho la. Mahope o laila, hanau o Kamalama ko Kawelo kaikaina ponoi. 



Mahope o laila, hoi ae la na kupuna o Kawelo i Wailua e noho ai, me ka laua 

 moopuna o Kawelo. I keia wa e hanai ia nei o Kawelo, hanau o Aikanaka he keiki 

 alii, a hanau no hoi o Kauahoa no Hanalei ia, akolu lakou ia wa hookahi i hanai ia ai. 



He keiki ikaika loa o Kawelo ma ka ai ana, hookahi umu hookahi ai ana, pela 

 aku, a pela aku, a ana na kupuna o Kawelo, i ke kahumu ai na Kawelo, nolaila, 

 imi iho la laua i mea e walea ai o Kawelo. Pii aku la laua i ke kalai waa, a hoi 

 mai la, kapili a paa, haawi aku la ia Kawelo, hoehoe iho la o Kawelo i uka i kai o 

 Wailua, a lilo iho la ia i mea nanea ia ia i na la a pau loa. 



Ma keia hana a Kawelo, ike mai la o Kauahoa i ka Kawelo mea nanea, he 

 waa, hana iho la ia i lupe hoolele nana, a hoolele ae la, a ike o Kawelo i keia mea, 



(3) 



